b'\n_START_ARTICLE_\nPohjoisen ulottuvuuden instituutti\n_START_PARAGRAPH_\nPohjoisen ulottuvuuden instituutti (NDI) on marraskuussa 2009 perustettu pohjoisen ulottuvuuden teemoihin keskittyv\xc3\xa4 yliopistoverkosto. Instituutin avulla halutaan vahvistaa ja nostaa esiin pohjoisen ulottuvuuden tematiikkaa tieteen, opetuksen ja tutkimuksen alueella. Pohjoisen ulottuvuuden instituutti on avoin kaikille kiinnostuneille korkeakouluille, tutkijoille ja tutkimuslaitoksille pohjoisen ulottuvuuden alueella ja laajemminkin. Hanketta koordinoi Aalto-yliopiston Kansainv\xc3\xa4listen markkinoiden tutkimuskeskus CEMAT yhteisty\xc3\xb6ss\xc3\xa4 Pietarin valtiollisen taloustieteiden yliopiston ja Arkangelin arktisen federaatioyliopiston kanssa.'